Մեր պարտավորությունը վերաբերել է արտահերթ խորհրդարանական ընտրությունների անցկացմանը: Մենք Հանրապետության հրապարակում չենք քննարկել, թե Ընտրական օրենսգրքի ի՞նչ տարբերակով պետք է ընտրությունը տեղի ունենար, եթե նույնիսկ քննարկած էլ լինենք, խորհրդարանական ուժերի քվեարկությամբ պետք է որևէ օրենք անցնի կամ չանցնի: Կառավարությունն իրենից կախված թույլատրելի սահմաններում ամեն ինչ արել է, որպեսզի այդ օրենսգիրքն ընդունվի: Այս մասին այսօր հրավիրված ասուլիսի ժամանակ ասաց վարչապետի պաշտոնակատար Նիկոլ Փաշինյանը՝ անդրադառնալով լրագրողի այն դիտարկմանը, որ իր խոստումներից էր արտահերթ ընտրությունների գնալ նոր Ընտրական օրենսգրքով: